CELEX: C2007/247/71
Language: ro
Date: 2007-10-20 00:00:00
Title: Cauza F-81/07: Acțiune introdusă la 6 august 2007 — Barbin/Parlamentul European

20.10.2007   
            
            
               RO
            
            
               Jurnalul Oficial al Uniunii Europene
            
            
               C 247/43
            
         Acțiune introdusă la 6 august 2007 — Barbin/Parlamentul European
   (Cauza F-81/07)
   (2007/C 247/71)
   Limba de procedură: franceza
   Părțile
   
      Reclamantă: Florence Barbin (Luxemburg, Luxemburg) (reprezentanți: S. Orlandi, J.-N. Louis, A. Coolen și E. Marchal, avocats)
   
      Pârât: Parlamentul European
   Concluziile reclamantei
   
               —
            
            
               anularea deciziei Parlamentului de nepromovare a reclamantei în gradul AD 12 pentru exercițiului de promovare 2006;
            
         
               —
            
            
               obligarea pârâtului la plata cheltuielilor de judecată.
            
         Motivele și principalele argumente
   Reclamanta susține că, potrivit dispozițiilor interne ale Parlamentului care reglementează promovarea, durata medie în gradul AD 11 este de patru ani. Fiind încadrată în acest grad de la 1 aprilie 2001, reclamanta a atins nivelul de referință pentru a fi promovată în gradul AD 12 pentru exercițiul de promovare 2006. În plus, Comitetul pentru promovare a înscris numele său pe lista funcționarilor propuși pentru promovarea în gradul respectiv pentru exercițiul în cauză.
   În opinia reclamantei, autoritatea împuternicită să facă numiri nu a oferit nici un element care să justifice refuzul de promovare și astfel, a încălcat obligația de motivare. În plus, decizia atacată s-ar întemeia pe decizia care a făcut obiectul cauzei F-44/07 (1), de a acorda reclamantei doar un punct de merit. În sfârșit, reclamanta invocă încălcarea articolului 1d din Statutul funcționarilor Comunităților Europene.
   
      (1)  JO C 155, 7.7.2007, p. 45.